
ACTUL CONSTITUTIV 
al ASOCIAȚIEI DE DEZVOLTARE INTERCOMUNITARĂ ALIANȚA VESTULUI


I.ASOCIAŢII

1. MUNICIPIUL TIMIȘOARA, cu sediul în Municipiul Timișoara,Bd. C.D. Loga, nr. 1, cod postal 300030, cod fiscal 14756536, reprezentat de domnul Nicolae ROBU, cetățean roman, în calitate de primar;

2. MUNICIPIUL ARAD, cu sediul în Municipiul Arad, Bulevardul Revoluţiei nr. 75, cod postal 310130, cod fiscal 3519925, reprezentat de domnul Gheorghe FALCĂ, cetăţean român, în calitate de primar;

3. MUNICIPIUL CLUJ NAPOCA, cu sediul în Municipiul Cluj, Str. Moţilor, nr. 3, cod postal 400001, cod fiscal 4305857, reprezentat de domnul Emil BOC, cetăţean român, în calitate de primar;

4.MUNICIPIUL ORADEA, cu sediul în Municipiul Oradea, Piața Unirii 1- 3, cod postal 410100, cod fiscal 4230487, reprezentat de domnul Ilie Gavril BOLOJAN, cetăţean român, în calitate de primar;

Denumite colectiv “Asociaţii” şi individual “Asociatul”, s-au asociat şi au înfiinţat ASOCIAȚIA DE DEZVOLTARE INTERCOMUNITARĂ ALIANȚA VESTULUI (denumită în continuare „Asociaţia”) în conformitate cu prevederile Legii administraţiei publice locale nr. 215/2001 republicată, cu modificările și completările ulterioare, precum şi ale Ordonanţei Guvernului nr. 26/2000 cu privire la asociaţii şi fundaţii, aprobată prin Legea nr. 246/2005, cu modificări şi completări ulterioare.
Caracterul Asociaţiei este de interes general, ca persoană juridică de drept privat fără scop patrimonial, care se constituie în vederea atingerii obiectivelor şi desfăşurării activităţilor specificate la art. 3 din Statut.
Din punctul de vedere al regimului juridic în care funcţionează, Asociaţia este o asociaţie de dezvoltare intercomunitară, persoană juridică de drept privat şi de utilitate publică, în conformitate cu prevederile Legii nr. 215/2001 (art. 11,12,13) şi ale Legii nr.51/2006, cu modificările şi completările ulterioare.

II.DENUMIREA
Denumirea Asociaţiei este ASOCIAȚIA DE DEZVOLTARE INTERCOMUNITARĂ ALIANȚA VESTULUI, conform dovezii privind disponibilitatea denumirii eliberată de Ministerul Justiţiei nr. 172171 din 04.01.2019.
Denumirea Asociaţiei va fi folosită în toate actele emise. 
Abreviat se va utiliza acronimul AVE.





III. ÎNSEMNELE ASOCIAŢIEI
Asociaţia va avea siglă şi însemne proprii.

IV.SEDIUL
a) Sediul Asociaţiei este în România, Municipiul Timișoara, Str. Vasile Alecsandri nr. 1, SAD 10 (unitatea individuală nr.24 )  și SAD 11  (unitate individuală nr.25).
b) Sediul Asociaţiei poate fi schimbat pe baza deciziei Consiliului director, care se va aduce la cunoştinţa Adunării Generale a Asociaților , cu respectarea prevederilor legale aferente.
c) Asociaţia poate deschide sucursale, filiale, poate iniţia sau participa la constituirea de alte asociaţii, consortii şi/sau societăţi comerciale, atât în zonă, cât şi în ţară sau în străinătate, în funcţie de necesităţile sale de funcţionare.

V.DURATA
Asociaţia este constituită pe o durată nedeterminată, începând cu data înscrierii sale în Registrul Asociaţiilor şi Fundaţiilor aflat la grefa judecătoriei în a cărei circumscripţie teritorială îşi are sediul Asociaţia.

VI.VOINŢA DE ASOCIERE / SCOPUL/OBIECTIVELE ASOCIAŢIEI

(1)Prin semnarea prezentului act constitutiv, Asociaţii îşi exprimă voinţa de a se asocia în cadrul ASOCIAȚIEI DE DEZVOLTARE INTERCOMUNITARĂ ALIANȚA VESTULUI, constituită în scopul dezvoltării durabile a unităţilor administrativ-teritoriale care alcătuiesc asociaţia şi a întregii zone limitrofe acestora, prin realizarea în comun a unor proiecte de dezvoltare de interes public sau regional şi prin furnizarea în comun a unor servicii publice.
Această asociere urmărește dezvoltarea durabilă a regiunii AVE, a întregii zone urbane funcționale intercomunitară şi a tuturor unităţilor administrativ-teritoriale care compun asociaţia prin elaborarea si implementarea planurilor integrate de dezvoltare la nivelul strategiei Intercomunitară AVE.
 
(2) OBIECTIVELE Asociaţiei sunt următoarele:
2.1. Îmbunătățirea radicală a mobilității și accesibilității între cele patru orașe.
· Accelerarea implementării proiectului Autostrada Transilvania;
· Susținerea și urgentarea implementării proiectului Autostrada ViaCarpathia;
· Susținerea și urgentarea proiectului Autostrada Timișoara-Belgrad;
· Dezvoltarea unei conexiuni de tren de mare viteză între toate cele 4 orașe;
· Finalizarea completă a tronsoanelor de centură și interconectarea la rețeaua TEN-T;
· Dezvoltarea în parteneriat a aeroporturilor și a facilităților de acces la acestea dinspre fiecare oraș către toate celelalte;
· Dezvoltarea unei rețele de transport public intraregional și interregional;
· Creșterea mobilității ecologice în zona metropolitană prin proiecte de tip tren / tramvai /troleibus / autobus electric / metrou metropolitan;
· Susținerea mobilității forței de muncă;
· Sprijinirea legii parteneriatului public-privat pentru proiecte de infrastructură.

2.2. Susținerea de măsuri active pentru dezvoltarea economică și socială.
· Sprijinirea colaborării mediului de afaceri prin rețele de furnizori, clustere regionale;
· Promovarea unui set comun de infrastructuri specifice, precum și un pachet de facilități oferite agenților economici;
· Susținerea inovării și a parteneriatelor între universități și mediul de afaceri, și administrația publică locală;
· Corelarea a trei resurse de finanțare a proiectelor de infrastructură: 2% din PIB-ul național, bani aprobați de Uniune și fonduri împrumutate de la Banca Europeană, dezvoltarea constituind cea mai bună formă de protecție socială;
· Valorificarea oportunităților financiare și strategice oferite de politicile și programele europene și naționale;
· Susținerea și implementarea mecanismului de Investiții Teritoriale Integrate (ITI), care să permită o abordare coerentă a proiectelor de investiții;
· Susținerea construirii Spitalelor Regionale de Urgență Cluj și Timișoara ca poli de interconectare cu spitalele județene;
· Programe de susținere a tinerilor pentru a rămâne în țară și de atragere și repatriere a celor care au emigrat;
· Susținerea cu prioritare a economiei digitale, a industriilor creative, cu valoare adăugată ridicată și nepoluante;
· Promovare comună a proiectelor de dezvoltare la târguri și evenimente de afaceri;
· Dezvoltarea resurselor umane, creşterea ratei de ocupare şi combaterea excluziunii sociale şi a dezechilibrelor sociale;
· Organizarea şi participarea la cursuri de pregătire, perfecţionare şi reconversie profesională, seminarii şi conferinţe;
· Activități și proiecte pentru protectia mediului si promovarea politicilor de dezvoltare durabila;
· Activități, proiecte și investiții de cercetare, dezvoltare și inovare în folosul membrilor asociați.
2.3. Colaborarea pentru identificarea și implementarea unor măsuri de creștere a performanțelor în administrație.
· Transferarea bunelor practici identificate la nivelul oricăruia dintre parteneri către toți ceilalți;
· Dezvoltarea unor programe și proiecte de cooperare administrativă intra și interregională;
· Promovare unui set de politici publice menite să susțină o dezvoltare strategică vizionară, predictibilă și sutenabilă;
· Eliminarea birocrației suplimentare în utilizarea fondurilor europene;
· Realizarea procesului de regionalizare – autoritățile locale să își poată realiza propriul program operațional regional la nivelul regiunii;
· Transparența actului administrativ și deschiderea față de alte autorități publice locale;
· Implementarea de proiecte cu finantare nerambursabila (cofinantare), gestionarea investitiilor teritoriale integrate, gestionarea unor programe de finantare, evaluarea si preevaluarea proiectelor si implementarea de instrumente de finantare.
2.4. Promovarea modelului european de politică publică, consonant cu societatea cunoașterii, promotor și valorizator de cultură.
· Implementarea cu schimb de idei și experiență a conceptului de Smart City;
· Dezvoltarea și introducerea masivă în administrație a digitalizării și serviciilor de tip e-administrație și e-cetățean;
· Poziționarea domeniului culturii în centrul preocupărilor comune și, contextual, colaborare în cadrul proiectului Timișoara - Capitala Europeană a Culturii 2021;
· Facilitarea participării cetățenilor celor patru orașe la evenimentele culturale ale fiecărei municipalități organizatoare;
· Educație conectată la viitor, modificarea curriculei la toate nivelurile de învățământ pentru a se adapta noilor provocări sociale și economice, ca și aspirațiilor generațiilor de azi.
2.5.	Dezvoltarea de proiecte şi programe proprii şi în regim de parteneriat cu alte persoane fizice şi juridice din ţară şi străinătate.
2.7. 	Mandatarea din partea membrilor către Asociația AVE pentru identificarea, pregătirea și implementarea de către a documentațiilor tehnice, proiectelor și investițiilor de interes local, regional și interregional.
2.8.	Alte activităţi relevante pentru dezvoltarea Asociației, precum și orice alte activităţi care vizează generarea resurselor proprii de funcţionare.


VI.PATRIMONIUL INIŢIAL 

(1) Patrimoniul iniţial al Asociaţiei este de 80.000 RON, constituit din contribuţia în numerar, în cuantum de 20.000 Ron/asociat, după cum urmează:
· Municipiul Timișoara 			20.000 lei;
· Municipiul Arad 			20.000 lei;
· Municipiul Cluj Napoca			20.000 lei;
-       Municipiul Oradea 			20.000 lei
(2) Sursele de venit ale Asociaţiei sunt următoarele:
a)Contribuţiile Asociaţilor la formarea patrimoniului iniţial, cotizaţiile anuale ale Asociaţilor şi alte contribuţii de la bugetele locale ale unităţilor administrativ-teritoriale membre;
b) Finanţări de la instituţii, organizaţii şi organisme naţionale şi internaţionale;
c) Subvenţii obţinute de la bugetul de stat, de la bugete locale sau alte surse legale;
d)Dobânzile și dividende rezultate din plasarea sumelor disponibile, în condiţii legale;
e) Dividende rezultate din activităţile societăţilor comerciale înfiinţate de către Asociaţie; 
f)Donaţii, sponsorizări sau legate;
g)Orice alte surse de venituri prevăzute de lege sau de statutul Asociaţiei;

Dupa aprobarea aderării noilor membri la Asociatie, patrimoniul Asociatiei se va majora cu contributia noului membru la patrimoniul deja constituit, conform cuantumului de 20.000 Ron stabilit initial/membru. 

[bookmark: _Hlk1062279]La acestea se adaugă cotizația anuală a membrilor, stabilită, conform Statutului, la 0,5 Euro pentru fiecare locuitor cu domiciliul în localitatea respectivă.












VII.PRIMELE ORGANE DE CONDUCERE, ADMINISTRARE ŞI CONTROL

CONDUCEREA ASOCIAŢIEI - ADUNAREA GENERALĂ

ADUNAREA GENERALĂ este organul de conducere al Asociaţiei, format din toţi reprezentanţii Asociaţilor, desemnaţi prin hotărâre a autorităţilor deliberative ale acestora.

Prima Adunare Generală a Asociației AVE este formată din 8 membri, respectiv sunt desemnați câte 2 reprezentanți din partea fiecărui membru asociat:
1. Dl. Robu Nicolae, numit de Consiliul Local al Municipiului Timișoara prin Hotărârea nr. _____ din data de ___/___/2019.
2. Dl. Diaconu Dan, numit de Consiliul Local al Municipiului Timișoara prin Hotărârea nr. _____ din data de ___/___/2019. 
3. Dna. Portaru Elena, numită de Consiliul Local al Municipiului Arad prin Hotărârea nr. _____ din data de ___/___/2019.
4. Dl. Bibart Călin Laurențiu, numit de Consiliul Local al Municipiului Arad prin Hotărârea nr. _____ din data de ___/___/2019.
5. Dl. Boc Emil, numit de Consiliul Local al Municipiului Cluj prin Hotărârea nr. _____ din data de ___/___/2019.
6. Dl. Câmpean Ovidiu, numit de Consiliul Local al Municipiului Cluj prin Hotărârea nr. _____ din data de ___/___/2019.
7. Dl. Bolojan Ilie Gavril, numit de Consiliul Local al Municipiului Oradea prin Hotărârea nr. _____ din data de 29/05/2019.
8. Dl. Foghis Adrian George, numit de Consiliul Local al Municipiului Oradea prin Hotărârea nr. _____ din data de 29/05/2019.

De asemenea, sunt desemnați 4 membri supleanți ai Adunării Generale, respectiv câte un reprezentant din partea fiecărui membru asociat:
1. Dl. Birta Florin, numit de Consiliul Local al Municipiului Oradea prin Hotărârea nr. _____ din data de 29/05/2019.
2. Dl/Dna. _____________________, numit/ă de Consiliul Local al Municipiului Cluj prin Hotărârea nr. _____ din data de ___/___/2019.
3. Dna. Macra Claudia, numită de Consiliul Local al Municipiului Arad prin Hotărârea nr. _____ din data de ___/___/2019.
4. Dl. Iapa Catalin, numit de Consiliul Local al Municipiului Timisoara prin Hotărârea nr. _____ din data de ___/___/2019.

PREŞEDINTELE ASOCIAŢIEI
Asociații au convenit că primul Președinte al Asociației este Primarul Municipiului pe raza căreia se înregistrează Asociația, respectiv Primarul Municipiului Timișoara, dl. Nicolae Robu. 
Vicepreședintele desemnat va prelua următorul mandat de președinte.
Ulterior, Președinte al Asociației va fi stabilit prin votul membrilor Adunării Generale, din rândul membrilor Consiliului Director, cu respectarea unui principiu de rotație, astfel încât fiecare dintre membrii să exercite succesiv funcția de președinte. 
Mandatul Președintelui este stabilit pe o durată de un an de zile.



ADMINISTRAREA ASOCIAŢIEI-CONSILIUL DIRECTOR

CONSILIUL DIRECTOR este organul executiv de conducere al Asociaţiei, care asigură punerea în executare a hotărârilor Adunării Generale, fiind alcătuit din primarii în funcție ai unităților administrativ-teritoriale membre.
[bookmark: _Hlk1061671]Membrii Consiliului Director sunt numiți de Adunarea Generală a Asociaților pe durata mandatului primarilor unităților administrativ-teritoriale asociate. În situația în care un membru nu poate participa la ședința Consiliul Director, acesta poate împuternici un reprezentant care să participe și să voteze în cadrul ședinței Consiliului Director. Se aproba votul electronic pentru eficientizarea activitatii.
Componenţa Consiliului Director va asigura cât mai bine reprezentativitatea în cadrul acestui organ a tuturor membrilor Asociaţiei:
a) Preşedintele Asociaţiei – Primarul Municipiului Timișoara;
b) Vicepreședințele Asociației – Primarul Municipiului Arad;
c) Membru– Primarul Municipiului Oradea;
d) Membru – Primarul Municipiului Cluj;
Sunt numiţi în calitate de membri ai primului Consiliu Director:
a) Dl. Robu Nicolae, Primarul Municipiului Timișoara– Preşedintele Asociaţiei;
b) Dl. Falcă Gheorghe, Primarul Municipiului  - Vicepreședintele Asociației;
c) Dl. Bolojan Ilie Gavril, Primarul Municipiului Oradea - Membrul Asociației;
d) Dl. Boc Emil, Primarul Municipiului Cluj Napoca - Membrul Asociației.

CONTROLUL FINANCIAR al Asociaţiei
Controlul financiar intern al Asociaţiei este asigurat de un cenzor numit de Adunarea Generală pentru o perioadă de 4 (patru) ani, cu posibilitatea prelungirii, în baza hotărârii Adunării Generale a Asociaților.
Primul Cenzor al Asociației este dl Sîrbu Nicolae Dorinel  CNP 1670823182846, cu domiciliul în munic. Timisoara str.Pavel Jumanca nr.12 sc.B ap.15,  posesor al CI seria TZ nr.244185, nr.carnet CECCAR 15447/2010
APARATUL TEHNICO-OPERAŢIONAL reprezintă, prin personalul acestuia, structura de activitate curentă a Asociaţiei care își desfășoară activitatea cu respectarea prevederilor legale în vigoare, pentru realizarea obiectivelor și scopului Asociației.
Aparatul tehnico-operaţional este condus de către un director general, care se numeşte şi se revocă de către Consiliul Director la propunerea preşedintelui Asociaţiei, dintre reprezentanţii membrilor în Adunarea Generală.

Alte atributii ale organelor de conducere, administrare si control sunt prevazute in Statutul Asociatiei.









Prezentul Act Constitutiv a fost redactat în __________ exemplare originale, și semnat azi, ___/___/2019, data autentificării/atestării.

SEMNĂTURILE ASOCIAȚILOR:

1.MUNICIPIUL TIMIȘOARA, cu sediul în Municipiul Timișoara, Bd. C.D. Loga, nr. 1, cod postal 300030, cod fiscal 14756536, reprezentat de domnul Nicolae ROBU, cetățean roman, în calitate de primar;

Semnătura: _____________________


Ștampila:



2. MUNICIPIUL ARAD, cu sediul în Municipiul Arad, Bulevardul Revoluţiei nr. 75, cod postal 310130, cod fiscal 3519925, reprezentat de domnul Gheorghe FALCĂ, cetăţean român, în calitate de primar;

Semnătura: _____________________


Ștampila:



3.MUNICIPIUL CLUJ NAPOCA, cu sediul în Municipiul Cluj, Str. Moţilor, nr. 3, cod postal 400001, cod fiscal 4305857, reprezentat de domnul Emil BOC, cetăţean român, în calitate de primar;

Semnătura: _____________________


Ștampila:



4.MUNICIPIUL ORADEA, cu sediul în Municipiul Oradea, Piața Unirii 1- 3, cod postal 410100, cod fiscal 4230487, reprezentat de domnul Ilie Gavril BOLOJAN, cetăţean român, în calitate de primar;

Semnătura: _____________________


Ștampila:








Notar/Avocat _________________, sediu profesional  în ____________, str._____________,nr. ______, în baza Legii nr. 36/1995/Legii nr. 51/1995, AUTENTIFIC/ATEST identitatea părților semnatare, conținutul actului, data certă a înscrisului, act reprezentând voința reală, expresă și neviciată a părților, înregistrat sub nr. _______ din data de __/__/2019.
Notar/Avocat _________________,

